CELEX: 62018TN0545
Language: hr
Date: 2018-09-11 00:00:00
Title: Predmet T-545/18: Tužba podnesena 11. rujna 2018. – YL protiv Komisije

26.11.2018   
            
            
               HR
            
            
               Službeni list Europske unije
            
            
               C 427/83
            
         
      Tužba podnesena 11. rujna 2018. – YL protiv Komisije
      (Predmet T-545/18)
      (2018/C 427/110)
      Jezik postupka: francuski
      
         Stranke
      
      
         Tužitelj: YL (zastupnik: P. Yon, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi njegovo uklanjanje s popisa za promaknuće za 2017.;
               
            
                  —
               
               
                  odredi njegovo retroaktivno promaknuće s datumom 1. siječnja 2017.;
               
            
                  —
               
               
                  mu dosudi naknadu štete pretrpljene zbog pobijanih akata, procijenjene u iznosu od 10 000 eura: za dane i energiju utrošene za potrebe ove tužbe i njezino pripremanje, prevladavanje osjećaja odbačenosti, izopćenosti i proganjanja od strane tijela koje bi trebalo voditi brigu o dobrobiti svojeg osoblja i koje bi, ako ne već dobronamjerno, prema osoblju trebalo postupati barem neutralno;
               
            
                  —
               
               
                  naloži naknadu odvjetničkih i sudskih troškova u iznosu od 10 000 eura;
               
            
                  —
               
               
                  Komisiji naloži snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na povredi Pravilnika o osoblju za dužnosnike Europske unije (u daljnjem tekstu: Pravilnik) koju je počinilo tijelo za imenovanje (u daljnjem tekstu: AIPN) jer je odbilo promaknuti tužitelja zbog prethodno izrečene sankcije, iako je sankcija već utjecala na tužiteljevu karijeru tako što je nazadovao na niži stupanj. Osim toga, pobijana je odluka donesena uz obrazloženje da je navedena sankcija izrečena u vezi s ponašanjem u službi, dok se u odluci o sankciji iz 2016. navodi da sankcionirano ponašanje nije bilo ni u kakvoj vezi s tužiteljevim poslovima i odgovornostima.
               
            
                  2.
               
               
                  Drugi tužbeni razlog, koji se temelji na zlouporabi ovlasti i postupka koju je počinio AIPN tako što je svoju ovlast promaknuća upotrijebio kako bi postrožio sankciju izrečenu u 2016. i tako što je upotrijebio postupak promaknuća kako bi zaobišao ograničenja predviđena Pravilnikom u slučaju odgode napredovanja.